קני ג'י בהופעה בשאנגחאי, 2007
**קנת' ברוס גורליק** (באנגלית: **Kenneth Bruce Gorelick**; נולד ב-5 ביוני 1956), הידוע בשם הבמה קני ג'י, הוא סקסופוניסט יהודי-אמריקאי שזכה בפרס גראמי. פרסומו העיקרי התרחש ב-1986 לאחר צאת אלבומו הרביעי, Duotones. הכלי העיקרי שבו הוא מנגן הוא סקסופון סופרן, אך הוא מנגן גם על סקסופון אלט וטנור כמו גם על חליל צד. הוא האמן האינסטרומנטלי המודרני עם מספר התקליטים הנמכר ביותר בהיסטוריה.
עשו לו דמות בסדרה בובספוג בעלת אותה שם שמנגן קלרינט

נעוריו ותחילת דרכו
------------------

קני נולד בסיאטל שבמדינת וושינגטון לזוג הורים ממוצא יהודי. הפעם הראשונה שבה היה לו מגע עם סקסופון הייתה כאשר האזין לנגן בתוכנית של אד סאליבן. הוא למד נגינה בהדרכתו של החצוצרן ג'רלד פפיסטר, התאמן בנגינה בעיקר בעזרת תקליטים (כגון אלו של גרובר וושינגטון הבן), וניסה לחקות את הקולות ששמע. בבית הספר התיכון פרנקלין הוא נכשל בניסיונו להתקבל ללהקת הג'אז בפעם הראשונה, אך בשנה שלאחר מכן הצליח בכך. הוא ניגן גם עבור נבחרת הגולף של בית ספרו. קני היה חובב גולף מאז שאחיו הגדול בריאן לימד אותו כיצד לשחק כשהיה בגיל 10. לאורך חייו השתתף בטורנירי גולף אחדים.

קריירה
------

הקריירה שלו כמוזיקאי החלה כאשר קיבל עבודה כסקסופוניסט סולו ב-Barry White's Love Unlimited Orchestra ב-1973, לאחר שבארי וייט התרשם מכישרונו. באותה תקופה הוא למד לקראת קבלת תואר בחשבונאות. לאחר שלא התקבל ללימודי מוזיקה באוניברסיטת סנטרל וושינגטון, הוא החל ללמוד לקראת קבלת תואר באוניברסיטת וושינגטון וניגן בלהקת הפאנק Cold, Bold & Together לפני שהצטרף לג'ף לורבר פיוז'ן. הוא החל את קריירת הסולו שלו לאחר התקופה שבה עבר עם לורבר.

ב-1982 הוא חתם על חוזה עם חברת אריסטה רקורדס, לאחר שנשיא הלייבל קלייב דייוויס האזין לביצוע שלו לשיר "Dancing Queen" של להקת אבבא. הוא הוציא לאור אלבומי סולו רבים ושיתף פעולה עם מגוון אמנים כגון אנדראה בוצ'לי, ויטני יוסטון, פיבו ברייסון, טוני ברקסטון, נטלי קול, סטיב מילר (הייתה זו הפעם היחידה שבה הופיע באלבום רוק אנד רול), דאדלי מור, מייקל בולטון, סלין דיון ואריתה פרנקלין. סגנון נגינתו הושפע מסקסופוניסטים כגון גרובר וושינגטון הבן ומילותיו מהמילים של בארי מנילו.

קני זכה להצלחה בשלב מוקדם בקריירה שלו, עם האלבומים G Force ו-Gravity, וזכה עמם באלבום פלטינה בארצות הברית. אלבומו הרביעי (Duotones) נמכר בלמעלה מחמישה מיליון עותקים בארצות הברית בלבד. Breathless, אלבום האולפן השישי שלו, הפך לאלבום האינסטרומנטלי הנמכר ביותר עם 15 מיליון עותקים (12 מיליון בארצות הברית). הוא שבר שיא נוסף כאשר אלבום החג שלו Miracles נמכר בכ-13 מיליון עותקים, והפך לאלבום חג המולד המצליח ביותר עד כה (2009).

ב-1997 הוא זכה במקום בספר השיאים של גינס לאחר שניגן על סקסופון במשך הזמן הארוך ביותר שתועד. באותה שנה השיר "Havana" מהאלבום The Moment עבר עיבוד מחדש על ידי ה־DJ-ים טוד טרי וטוני מוראן, ויצא לאור במועדוני ריקודים בארצות הברית. גרסה זו נחשבה באותה תקופה לפופולריות מאוד, ודורגה במקום הראשון בטבלת ה-Hot Dance Club Play של הבילבורד.

הסינגל "What a Wonderful World" שיצא לאור ב-1999 ספג ביקורת שלילית מקהילת הג'אז בעקבות האובר-דאבינג להקלטה המפורסמת של לואי ארמסטרונג. קני ג'י דחה את הביקורת הזאת והצהיר שלא היה בכוונתו לפגוע באיכות של ההקלטה המקורית, ואף אמר כי הרווחים מהסינגל ישמשו את קרן הצדקה שהוא מנהל, המספקת מימון לרכישת כלים מוזיקליים עבור בתי ספר.

הוא הקליט גם מספר שירים סיניים, כגון "Jasmine Flower"‏ (茉莉花), והיצירות שלו נמכרות היטב בסין.

החל מ-2003 הוא מדורג במקום ה-25 ברשימת ה-RIAA המדרגת את האמנים שמכרו הכי הרבה תקליטים, עם 48 מיליון תקליטים בארצות הברית נכון ל-31 ביולי 2006. ב-1994 הוא זכה בפרס גראמי על היצירה Forever in Love.

חייו האישיים
------------

קני ג'י התחתן עם ג'ניס ד'ליאון ב-1980, והזוג התגרש ב-1987. הוא נישא בשנית ב-1992 ללינדי בנסון, ולזוג נולדו שני ילדים - מקס ובריאן. שני הילדים הביעו בעבר עניין בנגינה בסקסופון ובפסנתר. הזוג התגרש ב-2012. הוא מתגורר כיום במאליבו שבקליפורניה.

הוא בעל הכשרה כטייס, ולעיתים נוהג לטוס לאירועים שונים. הוא גם אחד המשקיעים הראשונים ברשת בתי הקפה סטארבאקס. יש לו אח ואחות.

דיסקוגרפיה
----------

### אלבומי אולפן

* Kenny G (1982)
* G Force (1983)
* Gravity (1985)
* Duotones (1986)
* Silhouette (1988)
* Breathless (1992)
* The Moment (1996)
* Classics in the Key of G (1999)
* Paradise (2002)
* At Last...The Duets Album (2004)
* I'm in the Mood for Love...The Most Romantic Melodies of All Time (2006)
* Rhythm & Romance (2008)
* Heart and Soul (2010)

### אלבומי חג

* Miracles: The Holiday Album (1994)
* Faith: A Holiday Album (1999)
* Wishes: A Holiday Album (2002)
* The Greatest Holiday Classics (2005)
* The Holiday Collection (2006)

### אלבומים חיים

* Kenny G Live (1989)
* Best (2006)

### אלבומים אחרים

* The Collection (1993)
* Montage (1993)
* The Very Best of Kenny G (1994)
* Kenny G - Greatest Hits (1997)
* In America (2001)
* Ultimate Kenny G (2003)
* The Romance of Kenny G (2004)
* The Essential Kenny G (2006)

### מיני-אלבומים

* Six of Hearts (1997)

קישורים חיצוניים
----------------

ויקישיתוף מדיה וקבצים בנושא **קני ג'י** בוויקישיתוף
* אתר האינטרנט הרשמי של קני ג'י‏
* קני ג'י, ברשת החברתית פייסבוק

* קני ג'י, ברשת החברתית טוויטר

* קני ג'י, ברשת החברתית אינסטגרם

* קני ג'י, סרטונים בערוץ היוטיוב

* קני ג'י, במסד הנתונים הקולנועיים IMDb (באנגלית)

* קני ג'י, באתר אייטונס (באנגלית)

* קני ג'י, באתר ספוטיפיי

* קני ג'י, באתר סאונדקלאוד (באנגלית)

* קני ג'י, באתר Last.fm (באנגלית)

* קני ג'י, באתר AllMusic (באנגלית)

* קני ג'י, באתר MusicBrainz (באנגלית)

* קני ג'י, באתר דיזר

* קני ג'י, באתר Discogs (באנגלית)

* קני ג'י, באתר Songkick (באנגלית)

* קני ג'י, באתר SecondHandSongs

* קני ג'י, באתר בילבורד (באנגלית)

* קני ג'י, באתר טיידל (באנגלית)
* טל פרי, קני ג'י ל"גלובס": "עדיין אין לי תשובה לשאלה מהו סוד הצלחתי", גלובס, 3 באפריל 2011

הערות שוליים
------------

1. ↑

| פרס NAACP Image לאמן ג'אז יוצא מן הכלל |
| --- |
| 

|  |
| --- |
| קאונט בייסי (1980) ‏•‏‏ אל ג'ארו (1983) ‏•‏‏ מיילס דייוויס (1987) ‏•‏‏ אלה פיצג'רלד (1988) ‏•‏‏ מיילס דייוויס (1989) ‏•‏‏ נטלי קול (1992) ‏•‏‏ וינטון מרסליס (1993) ‏•‏‏ קני ג'י (1994) ‏•‏‏ קווינסי ג'ונס (1996) ‏•‏‏ קווינסי ג'ונס (1997) ‏•‏‏ קני ג'י (1998) ‏•‏‏ לנה הורן (1999) ‏•‏‏ קווינסי ג'ונס (2000) ‏•‏‏ גרובר וושינגטון (2001) ‏•‏‏ קווינסי ג'ונס (2002) ‏•‏‏ נטלי קול (2003) ‏•‏‏ רמזי לואיס (2004) ‏•‏‏ ננסי וילסון (2005) ‏•‏‏ נאג'י (2006) ‏•‏‏ גלאדיס נייט (2007) ‏•‏‏ סטנלי ג'ורדן (2011) |

 |

| פרס המוזיקה האמריקאית לאמן המוזיקה העכשווית למבוגרים האהוב ביותר |
| --- |
| 

|  |
| --- |
| נטלי קול (1992) ‏•‏‏ מייקל בולטון (1993, 1995) ‏•‏‏ קני ג'י (1994) ‏•‏‏ האיגלס (1996) ‏•‏‏ ויטני יוסטון (1997) ‏•‏‏ אלטון ג'ון (1998) ‏•‏‏ סלין דיון (1999, 2001, 2003) ‏•‏‏ פיל קולינס (2000) ‏•‏‏ סייד (2002) ‏•‏‏ שריל קרואו (2004) ‏•‏‏ קלי קלרקסון (2005–2006) ‏•‏‏ דות'רי (2007) ‏•‏‏ ג'ורדין ספארקס (2008) ‏•‏‏ טיילור סוויפט (2009, 2015, 2019) ‏•‏‏ מייקל בובלה (2010) ‏•‏‏ אדל (2011–2012, 2016) ‏•‏‏ מארון 5 (2013) ‏•‏‏ קייטי פרי (2014) ‏•‏‏ שון מנדס (2017–2018) ‏•‏‏ האחים ג'ונאס (2020) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007349789505171
* BNE: XX1437381
* BnF: cb13941852n (data)
* GND: 134380061
* ISNI: 0000 0001 1691 9108
* LCCN: n88624680
* MusicBrainz: 4cd556a5-db82-43f6-8d55-99598b42da8f
* NKC: xx0044078
* NLK: KAC199634736
* SUDOC: 243673248
* VIAF: 100316956
* WorldCat: lccn-n88624680

 |